Нравствени бъдете…
Нравствени бъдете,
мили господа,
от скандал вардете
простата среда.
 
нравите крепете
за форма поне,
в данцът си шъпнете,
на сцената не!
 
Сичко се прощава,
но скришом у нас,
калта бисер става
кога няма глас.
 
Чашата е цяла
пълна с мръсота;
отвън поне бяла
нека бъде тя!
 
Нравствени бъдете,
мили господа,
от скандал пазете
простата среда!

Стихотворения на Иван Вазов